建隆御樓三首《宋史·樂志》一：乾德六年，和峴言：按《開元禮》，郊祀，車駕還宮，入嘉德門奏《采茨之樂》，入太極門奏《太和之樂》。今郊祀禮畢，登樓肆赦然後還宮，宮縣但用《隆安》，不用《采茨》，其《隆安》樂章本是御殿之辭。伏詳《禮》意，《隆安之樂》自內而出，《采茨之樂》自外而入，若不並用，有失舊典。羣從之。 升坐用《隆安》。
作者：郊廟朝會歌辭
朝代：宋

paragraphs: 禋祀畢圓丘，嘉辰慶澤流。
天儀臨觀魏，盛禮藹風猷。
洋溢歡聲動，氛氳瑞氣浮。
上穹垂眷佑，邦國擁鴻休。